Вулічныя музыканты і прыхільнікі іх творчасці, ахоўнікі мясцовых кавярняў і наведнікі летніх тэрас, вясёлыя кампаніі і засяроджаныя адно на адным парачкі, турысты і простыя прахожыя - даведацца, у каго з іх больш шырокі кругагляд, добрая памяць і хуткая рэакцыя, можна толькі доследным шляхам. Блізняты-вядучыя экзаменуюць то адных, то другіх і, здаецца, радуюцца правільным адказам ледзьве не больш за саміх гульцоў.